
   IOAN COJOCARI 
PROIECT DE HOTĂRÂRE
Privind aprobarea Studiului de Oportunitate şi a Caietului de Sarcini pentru achiziţia serviciului „Managementul zgomotului ambiental” în municipiul Timişoara

Consiliul Local al Municipiului Timişoara 
Având în vedere Referatul nr. SC2006- 23754/23.11.2006 al Direcţiei Edilitare  - Serviciul Administrare Mediu Urban din cadrul Primăriei Municipiului Timişoara;

Având în vedere avizele Comisiei pentru studii, prognoze, economie, buget, finanţe, impozite şi taxe, Comisiei pentru dezvoltare urbanistică, amenajarea teritoriului şi patrimoniu, Comisiei pentru administrarea domeniului public şi privat, servicii publice şi comerţ, regii autonome, societăţi comerciale, Comisiei pentru administraţie locală, juridică, ordine publică, drepturile omului şi problemele minorităţilor, din cadrul Consiliului Local al Municipiului Timişoara;

Având în vedere Hotărârea de Guvern nr. 321/2005 privind evaluarea şi gestionarea zgomotului ambiental;

În conformitate cu prevederile Ordonanţei de  Urgenţă a Guvernului nr. 45/2003 privind finanţele publice locale, aprobată prin Legea nr.108/2004;

În conformitate cu prevederile art. 38, alin 2, lit.(b) din Legea administraţiei publice locale nr.215/2001, modificată şi completată de Legea  nr.286/2006;

În temeiul art. 46 din Legea administraţiei publice locale nr. 215/2001, modificată şi completată de Legea nr. 286/2006;
HOTĂRĂŞTE
Art.1. Se aprobă Studiul de Oportunitate privind achiziţia serviciului „Managementul zgomotului ambiental” în municipiul Timişoara, întocmit de Universitatea „Politehnica” Timişoara conform Anexei I care face parte integrantă din prezenta hotărâre.

Art.2    Se aprobă Caietul de Sarcini privind achiziţia serviciului „Managementul zgomotului ambiental” în municipiul Timişoara conform Anexei II care face parte integrantă din prezenta hotărâre.

Art.3.
Finanţarea obiectivului prevăzut la art.1 se face din bugetul consolidat al unităţii administrativ teritoriale - Primăria Municipiului Timişoara, dacă nu există posibilitatea finanţării din alte surse.

Art.4.
Cu aducerea la îndeplinire a prezentei hotărâri se încredinţează Direcţia Edilitară -  Serviciul Administrare Mediu Urban şi Direcţia Economică din cadrul Primăriei Municipiului Timişoara.

Art.5.
Prezenta hotărâre se comunică:

· Instituţiei Prefectului - Judeţul Timiş;

· Primarului Municipiului Timişoara;

· Serviciului Juridic;

· Direcţiei Economice;

· Direcţiei Edilitare;

· Direcţiei Urbanism;

· Direcţiei Patrimoniu;

· Poliţiei Comunitare;

· Biroului Control Intern;

· Biroului Relaţii Publice;

· Centrului de Consiliere pentru Cetăţeni;

· Mass – media locale.

Preşedinte de şedinţă,

Consilier 

